CELEX: 62008CA0301
Language: el
Date: 2009-10-22 00:00:00
Title: Υπόθεση C-301/08: Απόφαση του Δικαστηρίου (τέταρτο τμήμα) της 22ας Οκτωβρίου 2009 [αίτηση του Cour de cassation (Λουξεμβούργο) για την έκδοση προδικαστικής αποφάσεως] — Irène Bogiatzi, σύζυγος Ventouras κατά Deutscher Luftpool, Société Luxair, société luxembourgeoise de navigation aérienne SA, Ευρωπαϊκών Κοινοτήτων, Μεγάλου Δουκάτου του Λουξεμβούργου και Foyer Assurances SA [Πολιτική μεταφορών — Κανονισμός (ΕΚ) 2027/97 — Σύμβαση της Βαρσοβίας — Ευθύνη αερομεταφορέα σε περίπτωση ατυχήματος — Προθεσμία ασκήσεως αγωγής αποζημιώσεως]

5.12.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 297/13
            
         Απόφαση του Δικαστηρίου (τέταρτο τμήμα) της 22ας Οκτωβρίου 2009 [αίτηση του Cour de cassation (Λουξεμβούργο) για την έκδοση προδικαστικής αποφάσεως] — Irène Bogiatzi, σύζυγος Ventouras κατά Deutscher Luftpool, Société Luxair, société luxembourgeoise de navigation aérienne SA, Ευρωπαϊκών Κοινοτήτων, Μεγάλου Δουκάτου του Λουξεμβούργου και Foyer Assurances SA
   (Υπόθεση C-301/08) (1)
   
   (Πολιτική μεταφορών - Κανονισμός (ΕΚ) 2027/97 - Σύμβαση της Βαρσοβίας - Ευθύνη αερομεταφορέα σε περίπτωση ατυχήματος - Προθεσμία ασκήσεως αγωγής αποζημιώσεως)
   2009/C 297/14
   Γλώσσα διαδικασίας: η γαλλική
   
      Αιτούν δικαστήριο
   
   Cour de cassation
   
      Διάδικοι στην υπόθεση της κύριας δίκης
   
   Irène Bogiatzi, σύζυγος Ventouras
   
      κατά
   
   Deutscher Luftpool, Société Luxair, société luxembourgeoise de navigation aérienne SA, Ευρωπαϊκών Κοινοτήτων, Μεγάλου Δουκάτου του Λουξεμβούργου και Foyer Assurances SA
   
      Αντικείμενο
   
   Αίτηση εκδόσεως προδικαστικής αποφάσεως — Cour de cassation (Λουξεμβούργο) — Ερμηνεία (του άρθρου 5, παράγραφοι 1 και 3) του κανονισμού (ΕΚ) 2027/97 του Συμβουλίου, της 9ης Οκτωβρίου 1997, για την ευθύνη του αερομεταφορέως σε περίπτωση ατυχήματος (ΕΕ L 285, σ. 1), σε συνδυασμό με το άρθρο 29 της Συμβάσεως για την ενοποίηση ορισμένων κανόνων σχετικά με τις διεθνείς αεροπορικές μεταφορές, που υπογράφηκε στη Βαρσοβία στις 12 Οκτωβρίου 1929, όπως τροποποιήθηκε στη Χάγη στις 28 Σεπτεμβρίου 1955 — Προθεσμία για την άσκηση αγωγής αποζημιώσεως –Σημασία που έχει η προκαταβολή εκ μέρους του μεταφορέα ενός ποσού, ακόμη και εκτός του χρονικού πλαισίου που προβλέπει ο κανονισμός, για την αναγνώριση της ευθύνης του
   
      Διατακτικό
   
   
               1)
            
            
               Η «Σύμβαση περί ενοποιήσεως διατάξεων σχετικών προς τας διεθνείς αερομεταφοράς», η οποία υπογράφηκε στη Βαρσοβία στις 12 Οκτωβρίου 1929, όπως τροποποιήθηκε με τα τέσσερα πρόσθετα πρωτόκολλα του Μόντρεαλ της 25ης Σεπτεμβρίου 1975, δεν αποτελεί μέρος των κανόνων της κοινοτικής έννομης τάξεως τους οποίους το Δικαστήριο είναι αρμόδιο να ερμηνεύει δυνάμει του άρθρου 234 ΕΚ.
            
         
               2)
            
            
               Ο κανονισμός (ΕΚ) 2027/97 του Συμβουλίου, της 9ης Οκτωβρίου 1997, για την ευθύνη του αερομεταφορέως σε περίπτωση ατυχήματος, έχει την έννοια ότι δεν αποκλείει την εφαρμογή του άρθρου 29 της ως άνω Συμβάσεως σε μια κατάσταση κατά την οποία επιβάτης ασκεί αγωγή κατά αερομεταφορέα προς αποκατάσταση της ζημίας που υπέστη στο πλαίσιο πτήσεως μεταξύ κρατών μελών της Ευρωπαϊκής Κοινότητας.
            
         
      (1)  ΕΕ C 236 της 13.9.2008.